Leine

La rivero Leine [LAJne] havas longecon de 281 kilometroj kaj fluas komence okcidenten, poste nordokcidenten kaj fine precipe norden tra la federaciaj landoj Turingio kaj Malsupra Saksio de Germanio. Fine ĝi enfluas en la riveron Aller. La plej grandaj urboj pasataj estas Göttingen kaj Hanovro, la landa ĉefurbo de Malsupra Saksio. La rivero fortransportas la akvon el teritorio de 6.512 kvadrataj kilometroj - 42 procentoj de la areo, kiu sume sendas sian akvon al la rivero Aller. Eksteraj ligiloj Germana oficejo pri naturprotekto: pejzaĝa priskribeto de la "Leine-Ilme-valo" Arkivigite je 2007-06-28 per Archive.today Germana oficejo pri naturprotekto: pejzaĝa priskribeto de la "Leine-malaltaĵo" Arkivigite je 2007-06-28 per Archive.today